এই পর্যন্ত ৰাজ্য চৰকাৰৰ সমস্ত কর্ম-পদ্ধতি সঠিক দিশেৰেই অগ্রসৰ হোৱা বুলি আমাৰ অনুমান হৈছে৷ আটাইকেইটা দিশৰ মাজত বাঞ্ছিত সমন্বয় ৰক্ষা কৰাটোও সমানেই গুৰুত্বপূর্ণ৷ এই প্রস্তাৱিত কেউখন আঁচনিয়েই দীর্ঘম্যাদী চৰিত্রৰ হোৱা হেতুকে ইবোৰৰ সর্বশেষ পৰিণতি সময়েহে নিৰূপণ কৰিব৷ কিন্তু ৰাজ্যখনৰ ইতিহাসত এনে বিশাল আয়তনৰ অভিলাষী আঁচনিৰ বিষয়ে ইয়াৰ পূর্বে কোনো চৰকাৰে ভাবিব পৰা নাছিল৷ অসমৰ প্রতিজন শুভচিন্তকৰ বাবেই এই আঁচনিকেইখনৰ সার্থক ৰূপায়ণ একান্ত কাম্য৷